สมรรถนะดิจิทัลขององค์กรทหาร: การวิเคราะห์องค์ประกอบเชิงสำรวจและเชิงยืนยันพหุระดับ
Authors:   , สมประสงค์ รัมณรา 
Published: September 2023

สมรรถนะดิจิทัลขององค์กรทหารในปัจจุบันมีความสำคัญต่อการปฏิบัติงานในยุคของการเปลี่ยนแปลงทางดิจิทัลที่เกิดขึ้นอย่างรวดเร็ว งานวิจัยนี้เป็นงานวิจัยเชิงบรรยาย มีวัตถุประสงค์ดังนี้ 1) เพื่อสังเคราะห์ตัวชี้วัดสมรรถนะดิจิทัลขององค์กรทหาร 2) เพื่อสำรวจองค์ประกอบพหุระดับสมรรถนะดิจิทัลขององค์กรทหาร 3) เพื่อตรวจสอบความสอดคล้องเชิงประจักษ์ขององค์ประกอบพหุระดับสมรรถนะดิจิทัลขององค์กรทหาร ตัวอย่างวิจัย เป็นบุคลากรระดับปฏิบัติการในองค์กรทหารสังกัดกระทรวงกลาโหม 50 หน่วยงาน จำนวน 860 คน สำหรับใช้ในการวิเคราะห์องค์ประกอบเชิงสำรวจพหุระดับ และจำนวน 863 คน สำหรับใช้ในการวิเคราะห์องค์ประกอบเชิงยืนยันพหุระดับ เครื่องมือที่ใช้ในการวิจัยเพื่อการวิเคราะห์องค์ประกอบพหุระดับ คือแบบวัดสมรรถนะดิจิทัลขององค์กรทหาร ประกอบไปด้วย 2 ตอน คือ ข้อมูลพื้นฐานของกำลังพลผู้ตอบแบบสอบถาม และแบบวัดสมรรถนะดิจิทัลขององค์กรทหาร จำนวน 69 ข้อคำถาม วิเคราะห์ข้อมูลด้วยโปรแกรม IBM SPSS Statistics 22 และ MPlus6 ผลการวิจัยพบว่า

(1) ตัวชี้วัดสมรรถนะดิจิทัลขององค์กรทหาร ประกอบไปด้วย 16 ตัวชี้วัด ได้แก่ 1) การวางแผนการใช้งานอุปกรณ์เทคโนโลยีดิจิทัลแบบบูรณาการ 2) การสืบค้นข้อมูลทางดิจิทัล 3) การประเมินความน่าเชื่อถือของข้อมูล 4) การใช้งานเทคโนโลยีเบื้องต้น 5) การแก้ปัญหาจากการใช้เทคโนโลยีดิจิทัล 6) การใช้อินทราเน็ตขององค์กร 7) การรักษาความลับในโลกไซเบอร์ 8) การจัดการไฟล์ดิจิทัลทางการทหาร 9) การเข้าถึงไฟล์ดิจิทัลในกรณีปฏิบัติงานนอกสถานที่ 10) การจัดการฐานข้อมูลทางการทหาร 11) การใช้สื่อดิจิทัลทางไกลเพื่อการสื่อสารทางการทหาร 12) การนำเสนอข้อมูลทางทหารในรูปแบบดิจิทัล 13) การสร้างสิ่งแวดล้อมทางดิจิทัลเพื่อการทำงาน 14) การตระหนักถึงความปลอดภัยบนโลกไซเบอร์ 15) การรักษามารยาทในสังคมดิจิทัล 16) เจตคติต่อการใช้เทคโนโลยีดิจิทัลในองค์กร

(2) องค์ประกอบเชิงสำรวจพหุระดับสมรรถนะดิจิทัลขององค์กรทหาร มีจำนวน 3 โมเดล คือ 1) องค์ประกอบระดับระดับบุคคล 4 องค์ประกอบ ระดับองค์กร 1 องค์ประกอบ 2) องค์ประกอบระดับบุคคล 4 องค์ประกอบ ระดับองค์กร 2 องค์ประกอบ 3) องค์ประกอบระดับบุคคล 4 องค์ประกอบ ระดับองค์กร 3 องค์ประกอบ โมเดลที่ได้รับการคัดเลือกได้แก่ องค์ประกอบระดับบุคคล 4 องค์ประกอบ ระดับองค์กร 2 องค์ประกอบ โมเดลดังกล่าวมีความเหมาะสมในเรื่องของค่าดัชนีความสอดคล้องที่ดีกว่าโมเดลอื่น ๆ รวมถึงการจัดองค์ประกอบที่มีความสมเหตุสมผล

(3) องค์ประกอบเชิงยืนยันพหุระดับสมรรถนะดิจิทัลขององค์กรทหาร ประกอบไปด้วยองค์ประกอบระดับบุคคล 4 องค์ประกอบ ระดับองค์กร 2 องค์ประกอบ ดังนี้ องค์ประกอบระดับบุคคล ได้แก่ 1) การใช้งานเทคโนโลยีดิจิทัลอย่างมืออาชีพ มี 7 ตัวชี้วัดคือ การวางแผนการใช้งานอุปกรณ์เทคโนโลยีดิจิทัลแบบบูรณาการ การสืบค้นข้อมูล การประเมินความน่าเชื่อถือของข้อมูล การใช้งานเทคโนโลยีเบื้องต้น การแก้ปัญหาจากการใช้เทคโนโลยีดิจิทัล การใช้อินทราเน็ตขององค์กร การจัดการไฟล์ดิจิทัลทางการทหาร 2) การใช้งานสื่อสังคมออนไลน์อย่างมีวิจารณญาณ มี 4 ตัวชี้วัดคือ การรักษาความลับในโลกไซเบอร์ การตระหนักถึงความปลอดภัยบนโลกไซเบอร์ การรักษามารยาทในสังคมดิจิทัล เจตคติต่อการใช้งานเทคโนโลยีดิจิทัลในองค์กร 3) สิทธิและอำนาจในการเข้าถึงข้อมูล มี 2 ตัวชี้วัดคือ การเข้าถึงไฟล์ดิจิทัลในกรณีปฏิบัติงานนอกสถานที่ การจัดการฐานข้อมูลทางการทหาร 4) การนำเสนอข้อมูลผ่านสื่อทางไกล มี 3 ตั้วชี้วัดคือ การใช้สื่อดิจิทัลทางไกลเพื่อการสื่อสาร การนำเสนอข้อมูลในรูปแบบดิจิทัล การสร้างสิ่งแวดล้อมทางดิจิทัลเพื่อการทำงาน องค์ประกอบระดับองค์กร ได้แก่ 1) การใช้เทคโนโลยีดิจิทัลด้วยความเชี่ยวชาญอย่างมีวิจารณญาณ มี 12 ตัวชี้วัดคือ การวางแผนการใช้งานอุปกรณ์เทคโนโลยีดิจิทัลแบบบูรณาการ การสืบค้นข้อมูล การประเมินความน่าเชื่อถือของข้อมูล การใช้งานเทคโนโลยีเบื้องต้น การแก้ปัญหาจากการใช้เทคโนโลยีดิจิทัล การจัดการไฟล์ดิจิทัลทางการทหาร การรักษาความลับในโลกไซเบอร์ การตระหนักถึงความปลอดภัยบนโลกไซเบอร์ การรักษามารยาทในสังคมดิจิทัล เจตคติต่อการใช้งานเทคโนโลยีดิจิทัลในองค์กร การใช้สื่อดิจิทัลทางไกลเพื่อการสื่อสาร การสร้างสิ่งแวดล้อมทางดิจิทัลเพื่อการทำงาน 2) สิทธิและอำนาจในการเข้าถึงข้อมูลสำหรับสนับสนุนการตัดสินใจ มี 4 ตั้วชี้วัด คือ การใช้อินทราเน็ตขององค์กร การเข้าถึงไฟล์ดิจิทัลในกรณีปฏิบัติงานนอกสถานที่ การจัดการฐานข้อมูลทางการทหาร การนำเสนอข้อมูลในรูปแบบดิจิทัล โมเดลองค์ประกอบเชิงยืนยันพหุระดับมีความสอดคล้องกับข้อมูลเชิงประจักษ์ ( χ2 = 911.101 ,df = 201, RMSEA =.045, CFI = .909, TLI = .892, SRMRw = .048, SRMRb = .087, AIC = 33430, BIC = 33904)